CELEX: 32012R0088
Language: sl
Date: 2012-02-01 00:00:00
Title: Izvedbena uredba Komisije (EU) št. 88/2012 z dne 1. februarja 2012 o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom

2.2.2012   
            
            
               SL
            
            
               Uradni list Evropske unije
            
            
               L 30/11
            
         IZVEDBENA UREDBA KOMISIJE (EU) št. 88/2012
   z dne 1. februarja 2012
   o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom (1) in zlasti člena 11(b) Uredbe,
   ob upoštevanju naslednjega:
   
               (1)
            
            
               V Prilogi IV k Uredbi (ES) št. 1210/2003 so navedene fizične in pravne osebe, organizacije ali entitete, povezane z režimom nekdanjega predsednika Sadama Huseina, za katere v skladu z navedeno uredbo velja zamrznitev sredstev in gospodarskih virov.
            
         
               (2)
            
            
               Odbor za sankcije Varnostnega sveta Združenih narodov je 2. junija 2011 sklenil črtati dve fizični osebi s seznama oseb ali entitet, za katere velja zamrznitev sredstev in gospodarskih virov, na podlagi odstavka 23(b) Resolucije Varnostnega sveta Združenih narodov 1483(2003). Poleg tega je Odbor za sankcije 6. decembra 2011 sklenil s tega seznama črtati eno fizično osebo.
            
         
               (3)
            
            
               Priloga V k Uredbi (ES) št. 1210/2003 navaja pristojne organe, katerim so dodeljene določene naloge v zvezi z izvajanjem navedene uredbe. Ta seznam je treba posodobiti na podlagi informacij, prejetih od Grčije in Madžarske.
            
         
               (4)
            
            
               Prilogi IV in V k Uredbi (ES) št. 1210/2003 je zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga IV k Uredbi (ES) št. 1210/2003 se spremeni, kakor je določeno v Prilogi I k tej uredbi.
   Člen 2
   Priloga V k Uredbi (ES) št. 1210/2003 se spremeni, kakor je določeno v Prilogi II k tej uredbi.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. februarja 2012
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 169, 8.7.2003, str. 6. Uredba, kakor je bila nazadnje spremenjena z Uredbo Sveta (EU) št. 131/2011 (UL L 41, 15.2.2011, str. 1).
   
      PRILOGA I
      Iz Priloge IV k Uredbi (ES) št. 1210/2003 se črtajo naslednje fizične osebe, organizacije ali entitete:
      
                  (1)
               
               
                  Nabil Victor Karam. Datum rojstva: 1954. Naslova: (a) C/o Trading and Transport Services, Al-Razi Medical Complex, Jabal Al-Hussein, Aman, Jordanija (b) C/o Alfa Company Limited for International Trading and Marketing, P.O. Box 910606, Aman 11191, Jordanija. Državljanstvo: libanonsko.
               
            
                  (2)
               
               
                  Hikmat Jarjes Bahnam (alias Hikmat Gargees). Naslov: Bagdad, Irak. Št. potnega lista 035667 (iraški).
               
            
                  (3)
               
               
                  Tarik Nasser S. Al Obaidi (alias (a) Tarik al'Ubaydi, (b) Tariq al'Ubaydi). Datum rojstva: 1945. Kraj rojstva: Bagdad, Irak. Naslov: Bagdad, Irak. Št. potnega lista 212331 (iraški).
               
            
   
      PRILOGA II
      Priloga V k Uredbi (ES) št. 1210/2003 se spremeni:
      
                  (1)
               
               
                  Spletni naslov za informacije o pristojnem organu iz naslova „GRČIJA“ se nadomesti z:
                  „http://www1.mfa.gr/en/foreign-policy/global-issues/international-sanctions.html“
               
            
                  (2)
               
               
                  Spletni naslov za informacije o pristojnem organu iz naslova „MADŽARSKA“ se nadomesti z:
                  „http://www.kormany.hu/download/5/35/50000/ENSZBT-ET-szankcios-tajekoztato.pdf“